Referat af Lokalrådsmøde d 9.8 2017

1 Meddelelser v/Hanne

Carl er startet igen efter ferie.

Der laves et skilt med en pæn opfordring til folk om at rydde op efter sig selv v bord-bænkesættet på Benzinvej.

Gadebelysningen skal renoveres, der kommer LED lys, - start i Ubjerg uge 34. Har vi ønsker? Hanne og Margit tager til møde om det.

2 Bryghus /museum

Jørgen Popp Petersen holder tale til Indvielsen. De der har givet penge til projektet bliver specielt inviteret,- Bent laver A-skilte, Lars T sender liste ud over hvem der skal gøre hvad.

Lars T fortæller om slutrapport, regnskab mv.

Alle skal huske at lave timesedler.

Der er lavet et forslag/udkast til Øllaugsregler.

3 Facebook

Claus laver en lukket gruppe for Sæd/Ubjerg som skal fungere som opslagstavle,- IKKE en diskussionsside, det er et supplement til den allerede eksisterende facebookgruppe.

4 Stærekassen

Vi finder frem til at der er 3 velegnede steder at placere Stærekassen, hjørnet v Broder, foran Brians bliklade eller allerhelst v opslagskassen foran købmanden. Ejerne bliver spurgt og vi håber Stærekassen snart finder en bedre placering.

5-6-7 Nuværende og kommende projekter mv.

Claus og Lars arbejder videre i Kulturelt Forum. Lokalrådet i Sæd har arrangeret det første foredrag som løber af stablen d 16. november i Laden. Det er med Hans Chr. Schmidt.

Claus kontakter en mand fra Lydersholm der kan fortælle interessante ting om jagt.

Vi ønsker at bruge tiden med Jes Vagnby på at få ideer til, hvordan vi kan samle og engagere byen omkring nuværende og kommende projekter.

8 Vindmøllestatus

Kort orientering.

9 Eventuelt

Lars P måler op hvor meget træ der skal bruges til at lukke madpakkehytten på yderligere 2 sider. Der indhentes tilbud på træ så vi kan komme videre med det projekt så snart der er overblik over, hvor mange penge lokalrådet har at gøre med.

Ny mødedato findes d 16.8 efter mødet med Jes Vagnby.

Referent Lisbeth